CELEX: 32003R1577
Language: lv
Date: 2003-09-08 00:00:00
Title: Komisijas Regula (EK) Nr. 1577/2003 (2003. gada 8. septembris), ar ko atkāpjas no Padomes Regulas (EK) Nr. 1251/1999, kas attiecas uz ražotājiem dažos Kopienas reģionos saistībā ar platībatkarīgiem maksājumiem par dažiem laukaugiem un maksājumiem par atmatu 2003./2004. tirdzniecības gadam

Svarīgs juridisks paziņojums

|

32003R1577

Oficiālais Vēstnesis L 225 , 09/09/2003 Lpp. 0003 - 0004

		Komisijas Regula (EK) Nr. 1577/2003(2003. gada 8. septembris),ar ko atkāpjas no Padomes Regulas (EK) Nr. 1251/1999, kas attiecas uz ražotājiem dažos Kopienas reģionos saistībā ar platībatkarīgiem maksājumiem par dažiem laukaugiem un maksājumiem par atmatu 2003./2004. tirdzniecības gadamEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1999. gada 17. maija Regulu (EK) Nr. 1251/1999, ar ko nosaka atbalsta sistēmu dažu laukaugu audzētājiem [1], kurā jaunākie grozījumi izdarīti ar Regulu (EK) Nr. 1038/2001 [2], un jo īpaši tās 9. panta otrās daļas ceturto ievilkumu,tā kā:(1) Regulas (EK) Nr. 1251/1999 8. panta 1. punkts paredz, ka platībatkarīgi maksājumi veicami no 16. novembra pēc ražas novākšanas.(2) Dažus Kopienas reģionus 2003. gadā ir negatīvi ietekmējuši ārkārtējie laika apstākļi, kuru dēļ bija ārkārtīgi zemi vidējie ražības daudzumi.(3) Tādēļ dažiem ražotājiem ir nopietnas finansiālās grūtības.(4) Ņemot vērā stāvokli dažos Kopienas reģionos un budžeta situāciju, attiecīgās dalībvalstis ir pilnvarotas no 2003. gada 16. oktobra, nepārsniedzot 50 %, veikt avansa platībatkarīgos maksājumus par laukaugiem un avansa maksājumus par atmatu 2003./2004. tirdzniecības gadam.(5) Ņemot vērā nosakāmo pasākumu steidzamību, šai regulai jāstājas spēkā nekavējoties.(6) Šajā regulā paredzētie pasākumi ir saskaņā ar Labības pārvaldības komitejas atzinumu,IR PIEŅĒMUSI ŠO REGULU.1. pants1. Atkāpjoties no Regulas (EK) Nr. 1251/1999 8. panta 1. punkta, no 2003. gada 16. oktobra dalībvalstīs vai pielikumā uzskaitītajos reģionos ražotājiem var izmaksāt avansa maksājumu par 2003./2004. tirdzniecības gadu saistībā ar laukaugiem līdz 50 % no platībatkarīgajiem maksājumiem un līdz 50 % no maksājumiem par atmatu.2. Šā panta 1. punktā paredzēto avansa maksājumu var izmaksāt tikai tad, ja maksājuma dienā attiecīgais ražotājs ir atzīts par tiesīgu to saņemt.3. Aprēķinot galīgo platībatkarīgo maksājumu ražotājiem, kuri saņem avansu, kas paredzēts šā panta 1. punktā, kompetentā iestāde ņem vērā:a) tās ražotāja platības samazinājumu, par kuru var pretendēt uz maksājumu;b) avansu, kas samaksāts atbilstoši šai regulai.2. pantsŠī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 8. septembrīKomisijas vārdā —Komisijas loceklisFranz Fischler[1] OV L 160, 26.6.1999., 12. lpp.[2] OV L 145, 31.5.2001., 16. lpp.--------------------------------------------------PIELIKUMSFrancijā – attiecīgie departamenti:01  AIN03  ALLIER04  ALPES-DE-HAUTE-PROVENCE05  HAUTES-ALPES07  ARDÈCHE09  ARIÈGE11  AUDE12  AVEYRON13  BOUCHES-DU-RHÔNE15  CANTAL16  CHARENTE17  CHARENTE-MARITIME18  CHER19  CORRÈZE21  CÔTE-D’OR23  CREUSE24  DORDOGNE25  DOUBS26  DRÔME28  EURE-ET-LOIRE30  GARD31  HAUTE-GARONNE32  GERS36  INDRE37  INDRE-ET-LOIRE38  ISÈRE39  JURA40  LANDES41  LOIR-ET-CHER42  LOIRE43  HAUTE-LOIRE44  LOIRE-ATLANTIQUE45  LOIRET46  LOT47  LOT-ET-GARONNE48  LOZÈRE49  MAINE-ET-LOIRE52  HAUTE-MARNE54  MEURTHE-ET-MOSELLE55  MEUSE57  MOSELLE58  NIÈVRE63  PUY-DE-DÔME64  PYRÉNÉES-ATLANTIQUES65  HAUTES-PYRÉNÉES67  BAS-RHIN68  HAUT-RHIN69  RHÔNE70  HAUTE-SAÔNE71  SAÔNE-ET-LOIRE73  SAVOIE74  HAUTE-SAVOIE79  DEUX-SÈVRES81  TARN82  TARN-ET-GARONNE83  VAR84  VAUCLUSE85  VENDÉE86  VIENNE87  HAUTE-VIENNE88  VOSGES89  YONNE90  TERRITOIRE DE BELFORTVisā Itālijā, Nīderlandē, Portugālē, Vācijā un Spānijā.--------------------------------------------------